Vaani Pushpa 146 Views apology , bcci accepted , DINESH KARTHIK
Dinesh karthik
న్యూఢిల్లీ: టీమిండియా వెటరన్‌ క్రికెటర్‌ దినేశ్‌ కార్తీక్‌ భేషరతుగా కోరిన క్షమాపణలను అంగీకరించామని బిసిసిఐ వెల్లడించింది. ఇక ఈ అంశం ముగిసిన అధ్యాయమని తెలిపింది. కరీబియన్‌ ప్రీమియర్‌ లీగ్‌లో జరిగిన ఓ మ్యాచ్‌ను అతు ట్రిన్‌బాగో నైట్‌రైడర్స్‌ డ్రెస్సింగ్‌ రూమ్‌లో కూర్చొని వీక్షించాడు. ఆగ్రహం వ్యక్తం చేసిన బిసిసిఐ అతడికి షోకాజ్‌ నోటీసులు జారీ చేసిన సంగతి తెలిసిందే. కరీబియన్‌ ప్రీమియర్‌ లీగ్‌ (సిపిఎల్‌)ను వెస్టిండీస్‌ క్రికెట్‌ బోర్డు నిర్వహిస్తోంది. ఐపిఎల్‌లో కోల్‌కతా నైట్‌రైడర్స్‌ యజమాని షారూక్‌ఖాన్‌కు అక్కడా ట్రిన్‌బాగో నైట్‌రైడర్స్‌ ఫ్రాంచైజీ ఉంది. సరికొత్త సీజన్‌ ఆరంభం కావడంతో కెకెఆర్‌ సారథైన దినేశ్‌ కార్తీక్‌ అక్కడికి వెళ్లి స్నేహపూర్వకంగా మ్యాచ్‌ను వీక్షించాడు. నిజానికి ఇది బిసిసిఐ సెంట్రల్‌ కాంట్రాక్టులోని నిబంధనలకు విరుద్ధం. అతడు ముందుగా బోర్డు అనుమతి తీసుకోవాల్సింది. అలా చేయకపోవడంతో బోర్డు షోకాజ్‌ నోటీసులు జారీ చేసింది. డికె వెంటనే భేషరతుగా క్షమాపణలు కోరాడు. దినేశ్‌ కార్తీక్‌ క్షమాపణలను బిసిసిఐ అంగీకరించింది. ఇక ఈ అంశం ముగిసిన అధ్యాయం అని బోర్డు అధికారి ఒకరు మీడియాకు వెల్లడించారు. భారత్‌ తరపున డికె 26 టెస్టులు, 94 వన్డేలు ఆడాడు. ఐపిఎల్‌లో కోల్‌కతాకు రెండు సీజన్ల నుంచి సారథ్యం వహిస్తున్నాడు.
తాజా క్రీడా వార్తల కోసం క్లిక్‌ చేయండి.. https://www.vaartha.com/news/sports/